Саугъэт нэхъыщхьэр зеикъуэдэсхэм яIэрохьэ
Тэрч щIыналъэм хыхьэ Хьэмидей къуажэм иджыблагъэ щекIуэкIащ я къалэныр ягъэзащIэу хэкIуэда хабзэхъумэ IэнатIэхэм я лэжьакIуэхэм футболымкIэ фэеплъ я зэхьэзэхуэ. Къэбэрдей-Балъкъэрым и командэ 17-м къищынэмыщIауэ, саугъэт нэхъыщхьэм щIэбэнынухэм яхэтащ Осетие Ищхъэрэ-Аланием къикIа командэ лъэщ.
ИрагъэкIуэкIа зэIущIитхуми шэч къызытумыхьэн текIуэныгъэхэр къыщахьри, пашэныгъэр яубыдащ Зеикъуэ къуажэм щыщ щIалэхэм. Ахэр егъа-сэ тренер Къаскъул Ахьед. Финал зэIущIэм зеикъуэдэсхэм 1:0-у хагъэщIащ Урожайное къуажэм и футболистхэр.
Зэхьэзэхуэм и саугъэт нэхъыщхьэу ягъэува кубокым къищынэмыщIауэ, япэ увыпIэр къэзыхьахэм къалъысащ грамотэхэр, ахъшэ саугъэтхэр, гъэлъэхъу пшэр. Топджэгу нэхъыфIу къалъытащ Зеикъуэ щыщ Лосэн Мухьэмэд.
КЪЭХЪУН Бэч.
